રોહિત સરદાનાની દંગલ ડિબેટ અને તેના પર કથિત સેક્યુલર પત્રકારો અને બુદ્ધિજીવીઓના દંગલ બાદ રોહિત સરદાનાએ આવા ઢોંગી બુદ્ધિજીવીઓને જે જડબાતોડ જવાબ આપ્યો છે કે કાબિલેદાદ છે અને થોડા તો થોડા અંશે માધ્યમ જગતમાં આવી રહેલાં પરિવર્તનની નિશાની છે. પરંતુ આપણા દેશની કમનસીબી છે કે, આજે પણ મતબેન્કની લાલચમાં અને ખોટી પ્રસિદ્ધિ મેળવવાની દુષ્ટ ઇરાદાથી એક ચોક્કસ સમુદાયને હંમેશા પીડિત જ સાબિત કરવાના પ્રયાસો થાય છે. કાસગંજમાં તિરંગા યાત્રા પરનાં હુમલા અને હિન્દુ યુવકની હત્યા છતાં પણ સપાના સાંસદ રામગોપાલ યાદવ જે નિર્લજતાપૂર્વક કહે છે કે, કાસગંજ હિંસામાં માર્યા ગયેલ હિન્દુ યુવકની હત્યા ખુદ હિન્દુઓ એ જ કરી હતી અને આરોપ મુસ્લિમોમાં માથે મઢી દેવામાં આવ્યો છે. તેઓ આ પ્રકારનું બેશરમીની હદ વટાવતું નિવેદન ત્યારે કરે છે, જ્યારે ચંદન ગુપ્તાના હત્યારા સલીમે ખુદસ્વીકાર કર્યું છે કે મેં તિરંગા યાત્રા પર ફાયરીંગ કર્યું હતું. એટલું જ નહીં રામગોપાલ યાદવ યુપી સરકાર પર લોકો ને હેરાન પરેશાન કરવાનો પણ આરોપ લગાવે છે. પરંતુ રામ ગોપાલજીને એ પણ ખબર હોવી જોઈએ કે જેમને તમે હેરાન કરવાનો આરોપ લગાવો છો તેમના જ ઘરોમાં અને હોટલોમાંથી તપાસ દરમિયાન બોમ્બ અને હથિયારોનાં ભંડાર મળી આવ્યા છે.